open-index/open-wikipedia-markdown huggingface dataset:
La Complainte du partisan

Το "**La Complainte du partisan**" είναι ένα γαλλικό αντιφασιστικό τραγούδι για τη Γαλλική Αντίσταση κατά τη διάρκεια του Δευτέρου Παγκοσμίου Πολέμου. Το κομμάτι γράφτηκε το 1943, από τη γεννημένη στη Ρωσία, Γαλλίδα καλλιτέχνιδα Αννά Μαρλύ,, με στίχους του Εμμανουέλ ντ'Αστιέρ ντε λα Βιγκερί, ηγετική φιγούρα της Αντίστασης. Το κομμάτι έγινε παγκοσμίως γνωστό υπό τον τίτλο "**The Partisan**".  Η Μαρλύ το ερμήνευσε στο BBC, μαζί με άλλα τραγούδια, τα οποία ενέπνευσαν τους αντιστασιακούς. Πολλοί Γάλλοι μουσικοί διασκεύασαν το κομμάτι με το πέρας των χρόνων. 

Μία από τις διασημότερες διασκευές του κομματιού κι αυτή που το έκανε περισσότερο γνωστό ήταν αυτή του Λέοναρντ Κόεν, το 1969, ο οποίος βασίστηκε επάνω σε προηγούμενη διασκευή, του Χάι Ζάρετ, και το συμπεριέλαβε στον δίσκο του  *Songs for a Room*. Με τη διασκευή του αυτή ο Κόεν, έφερε στο προσκήνιο ξανά το κομμάτι, οπότε ξεκίνησε και η λανθασμένη άποψη ότι ο ίδιος το έγραψε. Το 1972, διασκευάστηκε κι από τον Τζόαν Μπαέζ, η οποία το συμπεριέλαβε στον δίσκο της *Come from the Shadows*. 

## Παραπομπές


## Εξωτερικοί σύνδεσμοι
* 
*  – a source of cover song information
*  – uploaded by LeonardCohenVEVO
*  – uploaded by LesstentorsVEVO
*  – uploaded by EmilyLoizeauVEVO
*  – uploaded by Mick Gordon
*  – uploaded by Amoeba Music
*  – Joan Baez – *Come from the Shadows* album version – provided to YouTube by Universal Music Group
*  – Electrelane – *Axes* album version – provided to YouTube by Beggars Group

Κατηγορία:Τραγούδια του 1943
Κατηγορία:Singles του 1969
Κατηγορία:Singles του 1972
Κατηγορία:Τραγούδια του Β' Π.Π.
Κατηγορία:Γαλλική Αντίσταση
Κατηγορία:Τραγούδια του Λέοναρντ Κόεν
Λότε Λένια

Η **Λότε Λένια** (γεννημένη ως *Karoline Wilhelmine Charlotte Blamauer*, 18 Οκτωβρίου 1898 - 27 Νοεμβρίου 1981) ήταν Αυστριακο-αμερικανίδα τραγουδίστρια, περφόρμερ και ηθοποιός, που έζησε για χρόνια στις Ηνωμένες Πολιτείες. Στον γερμανόφωνο και κλασικό κόσμο της μουσικής είναι γνωστή ιδιαίτερα για τις ερμηνείες της στα τραγούδια του πρώτου συζύγου της, Κουρτ Βάιλ. Στον κινηματογράφο αγγλικής γλώσσας, προτάθηκε για Όσκαρ για τον ρόλο της ως αριστοκράτισσα στην *[[Το τέλος μιας αγάπης|Ρωμαϊκή Άνοιξη της κυρίας Stone]]* (1961). Έπαιξε επίσης την δολοφονική και σαδιστική Rosa Klebb στην ταινία James Bond *[[Τζέιμς Μποντ, πράκτωρ 007: Από τη Ρωσία με αγάπη|From Russia with Love]]* (1963).

## Παραπομπές


Κατηγορία:Νικητές βραβείου Tony
Κατηγορία:Πρόσωπα με επίκτητη αμερικανική ιθαγένεια
Κατηγορία:Αμερικανίδες ηθοποιοί κινηματογράφου
Pokémon Red και Blue

Τα ***Pokémon Red Version*** και ***Pokémon Blue Version*** είναι role-playing βιντεοπαιχνίδια, που αναπτύχθηκαν από την Game Freak και κυκλοφόρησαν από τη Nintendo για την κονσόλα Game Boy, το 1996. Πρόκειται για τα πρώτα βιντεοπαιχνίδια της σειράς *[[Pokémon (σειρά βιντεοπαιχνιδιών)|Pokémon]]*. Πρώτα κυκλοφόρησαν στην Ιαπωνία, υπό τους τίτλους  ***Pocket Monsters: Red*** και  ***Pocket Monsters: Green***, ενώ προς το τέλος της ίδιας χρονιάς κυκλοφόρησε και μία special edition, το ***Pocket Monsters: Blue***, πάλι στην Ιαπωνία. Το 1998 υπό τους τίτλους *Pokémon Red* και *Pokémon Blue*, κυκλοφόρησαν στη Βόρεια Αμερική και την Αυστραλία και το 1999 και στην Ευρώπη.

Το 1998 κυκλοφόρησε και άλλη μία special edition το *[[Pokémon Yellow]]*, στην Ιαπωνία, και το 1999 και 2000 και σε άλλες περιοχές. Το 2004, κυκλοφόρησε ριμέικ των *Pokémon Red* και *Green*, για την κονσόλα Game Boy Advance, με τίτλους *Pokémon FireRed* και *LeafGreen*. Το 2016, για την εικοσαετή επέτειο των *Pokémon Red* και *Blue* (και *Green* στην Ιαπωνία), η Nintendo, επανακυκλοφόρησε τα παιχνίδια, για την κονσόλα Nintendo 3DS (Virtual Console). 

Ο παίκτης ελέγχει τον πρωταγωνιστή του, παρακολουθώντας πανοραμικά όλο το παιχνίδι, το οποίο εξελίσσεται στη φανταστική περιοχή Kanto, με αποστολή να γίνει ο καλύτερος εκπαιδευτής (Pokémon Trainer). Περιληπτικά ο σκοπός του παιχνιδιού είναι ο παίκτης να κερδίσει όλους τους Gym Leaders και να πάει στο πρωτάθλημα Indigo, ώστε να να αντιμετωπίσει τους Elite Four και να γίνει πρωταθλητής. Εν συνεχεία, μείζονος σημασίας, είναι και η πλήρης συμπλήρωση του Pokédex, το οποίο σημαίνει ο παίκτης να βρει και τα 151 Pokémon. Τα παιχνίδια επιτρέπουν τη χρήση του Game Link Cable, ενός καλωδίου που επιτρέπει στους παίκτες να ανταλλάσουν πλάσματα και να μάχονται μεταξύ τους. Αν και κυκλοφόρησαν ανεξάρτητα, η ιστορία των παιχνιδιών είναι ακριβώς η ίδια, με τη διαφορά ότι δεν μπορεί ο παίκτης να βρει όλα τα πλάσματα μόνο στη μία, αφού η μία έχει πλάσματα που η άλλη δεν έχει και το αντίστροφο. 

Οι *Red* και *Blue* απέσπασαν πολύ θετικές κριτικές κατά την κυκλοφορία τους, με τους κριτές να εκθειάζουν τις πολλαπλές επιλογές των παικτών, μεταξύ άλλων. Στο GameRankings το παιχνίδι έλαβε 88% και θεωρείται ένα από τα σπουδαιότερα παιχνίδια όλων των εποχών. Ενώ και το *[[IGN]]* το είχε στη λίστα του με τα 100 Σπουδαιότερα Παιχνίδια όλων εποχών, για τουλάχιστον τέσσερα χρόνια. Ήδη από τούτη την αυγή της σειράς δικαιόχρησης, έγινε φανερό το ότι θα γινόταν αυτό που είναι σήμερα, μια σειρά δικαιόχρησης με κέρδη πολλών δισεκατομμυρίων δολαρίων. Μόνο αυτά τα παιχνίδια είχαν πουλήσει πάνω από 300 εκατομμύρια κόπιες παγκοσμίως. Το 2009, εισήχθησαν και στο *[[Guinness World Records]]*, ως το βιντεοπαιχνίδι ρόλων με τις περισσότερες πωλήσεις στο Game Boy, αλλά και γενικά. 

## Παραπομπές
 

## Εξωτερικοί σύνδεσμοι
*  (Ηνωμένες Πολιτείες)

Κατηγορία:Pokémon
Κατηγορία:Βιντεοπαιχνίδια του 1996
Κατηγορία:Βιντεοπαιχνίδια του Game Boy
Κατηγορία:Βιντεοπαιχνίδια της Game Freak
Κατηγορία:Νικητές Interactive Achievement Award
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια με ψηφιακά κατοικίδια
Τρανή Λάκα Ηλείας

Η **Τρανή Λάκα** είναι μικρός ημιορεινός οικισμός της Ηλείας στην Περιφερειακή Ενότητα Ηλείας σε υψόμετρο 38 μέτρων, η οποία βρίσκεται στα όρια με την Περιφερειακή Ενότητα Μεσσηνίας. Απέχει 15 χλμ. Ν.-ΝΑ. της Ζαχάρως και 21 χλμ. Β.-ΒΑ. της Κυπαρισσίας, ενώ νότια του χωριού σε μικρή απόσταση περνάει ο ποταμός Νέδα. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Πρασιδακίου. Σύμφωνα με το Σχέδιο Καλλικράτης μαζί με τα γειτονικά Πρασιδάκι και Παλιό Πρασιδάκι αποτελούν την τοπική κοινότητα Πρασιδακίου που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 11  κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Πολιορκία του Μαντζικέρτ (1054)

Η **Πολιορκία του Μαντζικέρτ**, η οποία έλαβε χώρα το 1054, ήταν ανεπιτυχής προσπάθεια των σελτζουκικών στρατευμάτων του σουλτάνου Τογκρούλ-Μπεγκ να καταλάβουν τη βυζαντινή πόλη του Μαντζικέρτ, στην Αρμενία, την οποία υπεράσπιζε ο  στρατηγός Βασίλειος Αποκάπης.

## Πολιορκία
Τα στρατεύματα του Τογκρούλ πολιόρκησαν το Μαντζικέρτ με όλα τα μέσα πολιορκίας που διέθεταν αλλά η πόλη άντεξε. Οι Τούρκοι χρησιμοποίησαν πολιορκητικές χελώνες, κινητά καταφύγια που προστάτευαν τους άνδρες και τον οπλισμό από τα πυρά των Βυζαντινών. Λέγεται ότι ο Βασίλειος είχε αποθηκεύσει ακονισμένα μεγάλα δοκάρια, τα οποία ρίχνονταν πάνω στις χελώνες. Η ίδια η πόλη ήταν σε θέση να αντέξει την επίθεση λόγω του τριπλού τείχους και λόγω της πρόσβασης σε πηγή νερού.

Δεκαεπτά χρόνια αργότερα, το 1071, οι Τούρκοι πολέμησαν πάλι με τους Βυζαντινούς, στην περιοχή της πόλης. Εκείνη η μάχη μεταξύ των Βυζαντινών (υπό τον αυτοκράτορα Ρωμανό Διογένη) και των Τούρκων υπό τον Αλπ Αρσλάν οδήγησε στην γνωστή ήττα των Βυζαντινών και στην απαρχή της πτώσης της Βυζαντινής Αυτοκρατορίας.

## Παραπομπές

Κατηγορία:Βυζαντινοσελτζουκικοί Πόλεμοι
Κατηγορία:Μάχες της Βυζαντινής Αυτοκρατορίας
Ταξιάρχες Ηλείας

Οι **Ταξιάρχες** είναι ορεινό χωριό της Ηλείας στην Περιφερειακή Ενότητα Ηλείας με υψόμετρο 510 μέτρα.

## Γενικά στοιχεία
Οι Ταξιάρχες βρίσκονται στα νότια του νομού και είναι κτισμένα στους νοτιοδυτικούς πρόποδες του όρους Μίνθη και τις πλαγιές του βουνού Μεγάλη Ράχη. Απέχουν 18 χλμ. ΝΑ. από τη Ζαχάρω (μέσω Καλίδονας) και 52 χλμ. ΝΑ. από τον Πύργο. 

Ως οικισμός αναφέρεται από την εποχή της τουρκοκρατίας με την ονομασία *Μουφκίτζα* και έτσι αναγράφεται το 1835 να προσαρτάται στον τότε δήμο Μακίστου. Το 1930 με το ΦΕΚ 251Α - 24/07/1930 μετονομάστηκε σε Ταξιάρχαι. Σύμφωνα με το Σχέδιο Καλλικράτης μαζί με τους Κάτω Ταξιάρχες, το Θολό και το Λογγάκι αποτελούν την τοπική κοινότητα Ταξιαρχών που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 104 κατοίκους.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Απολλοφάνης της Ινδίας

μικρογραφία|300x300εσ|Νόμισμα του Απολλοφάνους. Επιγραφή σε γραφή Χαρόσι: «Maharajasa Tratarasa Aplaphanasa» (Βασιλεύς Σωτήρ Απολλοφάνης).
Ο **Απολλοφάνης** ο *Σωτήρ* (βασίλευσε π. 35 - 25 π.Χ.) ήταν Ινδο-Έλληνας βασιλιάς στην περιοχή του ανατολικού και κεντρικού Πουντζάμπ (σύγχρονη Ινδία και Πακιστάν).

## Η βασιλεία του
Λίγα είναι γνωστά γι'αυτόν, εκτός από μερικά διασωθέντα νομίσματά του. Η χρονολόγηση της βασιλείας του είναι του Όσμπουντ Μποπεαράχχι, αλλά και ο R.C. Senior προτείνει περίπου τις ίδιες ημερομηνίες. Παλαιότεροι μελετητές, όπως ο καθηγητής Ahmed Hasan Dani, ο W.W. Tarn και ο A.K. Narain χρονολογούν τον Απολλοφάνη πολύ νωρίτερα, αλλά η τεχνοτροπία και οι θέσεις που βρέθηκαν τα νομίσματά του καθιστούν σαφές, ότι ανήκε στην τελευταία σειρά των ανατολικών ινδο-ελλήνων βασιλέων, λίγο πριν υπερκεραστούν εντελώς από την πίεση των Ινδο-Σκυθών.

Μπορεί να ήταν συγγενής του Απολλοδότου Β΄ *Σωτήρος*, καθώς και οι δύο βασιλείς μοιράζονται το επίθετο *Σωτήρας*, έχουν ονόματα που σχετίζονται με τον Απόλλωνα και χρησιμοποιούν στην οπίσθια όψη των νομισμάτων τους της παλλάδα Αθηνά.

## Νομίσματα του Απόλλωνα
Η επάνω δεξιά εικονιζόμενη αργυρή δραχμή έχει στην εμπρόσθια όψη τη μορφή του με κράνος και την επιγραφή ΒΑΣΙΛΕΩΣ ΣΩΤΗΡΟΣ ΑΠΟΛΛΟΦΑΝΟΥ[Σ]. Στην οπίσθια όψη η παλλάδα Αθηνά κρατεί την αιγίδα στο αριστερό και κεραυνό στο δεξί· επιγραφή σε γραφή Καρόστι: MAHARAJASA TRATARASA APALAVINASA (βασιλιάς σωτήρας Απολλοφάνης).

Ο Απολλοφάνης έκοψε μερικές αργυρές δραχμές του τύπου που φαίνεται παραπάνω, χτυπημένες με ένα μόνο μονόγραμμα και με χαμηλή καλλιτεχνική ποιότητα. Φαίνεται να ήταν ένας μη σημαντικός τοπικός κυβερνήτης. Ο Απολλοφάνης φοράει ένα κράνος, που φαίνεται να είναι Μακεδονικού τύπου, τέτοιο όπως είναι στο Μωσαϊκό του Αλεξάνδρου. Ήταν ο τελευταίος Ινδο-Έλληνας κυβερνήτης που το χρησιμοποίησε.

Ο Απολλοφάνης χρησιμοποίησε αποκλειστικά ένα μόνο έμβλημα νομισματοκοπείου (ένα τετράγωνο με μερικές γραμμές), όπως και οι άλλοι ύστεροι Ινδο-Έλληνες βασιλείς. 

## Δείτε επίσης

* Ελληνο-βακτριανό βασίλειο
* Σελευκιδική Αυτοκρατορία
* Ελληνοβουδισμός
* Ινδο-Σκύθες
* Ινδο-Παρθικό Βασίλειο
* Kushan Empire

## Παραπομπές


## Πηγές
* *Οι Έλληνες στη Βακτρία και την Ινδία*, WW Tarn, Cambridge University Press.
* *The Bactrian and Indus Greeks*, Ahmed Hasan Dani, Μουσείο Λαχόρη
* *The Indo-Greeks - Revisited and Supplemented*, AK Narain, BR Publishing Corporation
* *Monnaies Gréco-Bactriennes et Indo-Grecques*, Osmund Bopearachchi, Bibliothèque Nationale de France.

Κατηγορία:Έλληνες Βασιλείς Βακτρίας & Ινδίας
Ιερά Μητρόπολις Θήρας, Αμοργού και Νήσων

Η **Ιερά Μητρόπολις Θήρας, Αμοργού και Νήσων** είναι μία από τις 81 Μητροπόλεις της Ελληνικής Ορθόδοξης Εκκλησίας. 

Η Ιερά Μητρόπολις αποτελείται από τα νησιά Θήρα (Σαντορίνη), Ίος, Ανάφη, Θηρασιά, Αμοργός, Άνω Κουφονήσι, Ηρακλειά, Σχοινούσα και Δονούσα. 

Μετά την παραίτηση του Μητροπολίτη Επιφανίου, νέος Μητροπολίτης Θήρας, Αμοργού και Νήσων εξελέγη στις 8 Οκτωβρίου 2021 από την Ιερά Σύνοδο της Ιεραρχίας της Εκκλησίας της Ελλάδος ο Αρχιμανδρίτης Αμφιλόχιος Ρουσάκης.

## Ιστορικά στοιχεία
Το 1815 δόθηκε άδεια από τον εκ Θράκης Πατριάρχη Κωνσταντινουπόλεως Άγιο Κύριλλο ΣΤ΄ να οικοδομηθεί η νέα Μονή Αγίου Νικολάου Θήρας. 

Με τη σύσταση του Ελληνικού Κράτους, έφτασαν στη Σαντορίνη Μικρασιάτες πρόσφυγες (περί το 1840 μ.Χ.) και έκτισαν τον Ναό της Παναγίας της Μαρουλιανής, στη Φοινικιά της Οίας. Η εκκλησία είναι αφιερωμένη στην Υπαπαντή και στις 2 Φεβρουαρίου όπου και εορτάζει λαμβάνει χώρα ένα από τα ωραιότερα και μεγαλύτερα πανηγύρια της Οίας. Η εικόνα της Παναγίας Μαρουλιανής ήλθε από τη Μικρά Ασία και απεικόνιζε την Υπαπαντή του Χριστού. Βρέθηκε στα 1800 στη Σμύρνη από έναν Έλληνα αγρότη θαμμένη στο χωράφι του κάτω από τις ρίζες των μαρουλιών.

Το 1942, η Ιερά Μητρόπολις Θήρας, Αμοργού και Νήσων, επανιδρύθηκε, αποσπασθείσα της Ι.Μ. Παροναξίας και Θήρας.

thumb|right|260px|Ζαχαρίας Μαθάς, επίσκοπος Θήρας τον 19ο αιώνα
### Επισκοπικός κατάλογος

## Εορτές και εικόνες
* Παναγία η Μαρουλιανή, η εκ Σμύρνης Μικράς Ασίας, στη Φοινικιά Θήρας (2 Φεβρουαρίου).
* Εύρεση Τιμίας Ζώνης της Θεοτόκου στη Σαντορίνη, το 1830 (10 Οκτωβρίου)

## Ενορίες
### Α' Αρχιερατική Περιφέρεια Θήρας

### Β' Αρχιερατική Περιφέρεια Αμοργού

## Μοναστήρια
### Ανδρικές μονές
# Ιερά Μόνη Προφήτου Ηλία Θήρας 
# Ιερά Μονή Παναγίας Χοζοβιωτίσσης Αμοργού

### Γυναικεία μονή
# Ιερά Μονή Αγίου Νικολάου Ημεροβιγλίου Θήρας, επανιδρυθείσα το 1815 από τον Άγιο Κύριλλο τον ΣΤ', Οικουμενικό Πατριάρχη Κωνσταντινουπόλεως.

## Ιερά Προσκυνήματα
# Ναός Επισκοπής Μέσα Γωνιάς Θήρας
# Ναός Τιμίου Σταυρού Περίσσας Θήρας

## Παραπομπές


## Πηγές
* 
* 
* 

## Εξωτερικοί σύνδεσμοι
* Ιστοσελίδα της Εκκλησίας της Ελλάδος - ΙΜ Θήρας, Αμοργού και Νήσων 

Θηρας
Ζωίλος (αποσαφήνιση)

Με το όνομα αυτό υπάρχουν τα εξής πρόσωπα:

* Ζωίλος Α´ ο Δίκαιος (βασίλευσε π.' 130 π.Χ.-120 π.Χ.), Ινδο-Έλληνας βασιλιάς, γνωστός ως ο *Δίκαιος*, ο οποίος κυβέρνησε στη Βόρεια Ινδία.
* Ζωίλος Β΄ της Ινδίας (βασίλευσε γύρω στο 55 π.Χ. – 35 π.Χ.), Ινδο-Έλληνας βασιλιάς, γνωστός ως *Σωτήρας*, ο οποίος κυβέρνησε στο ανατολικό Πουντζάμπ. Ο προκάτοχός του ήταν ο Διονύσιος και ο διάδοχός του ο Απολλοφάνης.
* Ζωίλος της Αμφίπολης (π. 400 - 320 π.Χ.), Έλληνας γραμματικός, Κυνικός φιλόσοφος και κριτικός λογοτεχνίας από την Ανατολική Μακεδονία (Θράκη). Γνωστός ως επικριτής του Ομήρου. Τα γραπτά του δεν έχουν διασωθεί.

Κατηγορία:Αποσαφηνίσεις ονομάτων
Επισκοπή Ανδριανουπόλεως Ηπείρου

Η **Επισκοπή Ανδριανουπόλεως** ήταν χριστιανική επισκοπή στην περιοχή της Ηπείρου, σημερινή Βόρεια Ήπειρος στην πόλη Ανδριανούπολη στην σημερινή περιοχή της Δρόπολης. 

Μέχρι τα μέσα του του 8ου αιώνα η επισκοπή ανήκε στην δικαιοδοσία του Πάπα, αργότερα πέρασε στο Πατριαρχείο της Κωνσταντινούπολης.

Στο *Notiscus Episcopatuum*(εκκλησιαστικά τακτικά) που αποδίδεται στον αυτοκράτορα Λέων ΣΤ΄ αναφέρεται αρχικά επισκοπή της Αρχιεπισκοπής της Νικόπολης, στις αρχές του 10ου αιώνα αναφέρεται μεταξύ των επισκοπών της Μητρόπολις Ναυπάκτου.

Υπάρχουν τέσσερις γνωστοί επίσκοποι. Ο Ευτύχιος συμμετείχε στη σύνοδο της Εφέσου το 449 και στη σύνοδο της Χαλκηδόνας το 451. Ο *Υπάτιος* υπέγραψε την επιστολή των επισκόπων της επαρχίας Παλαιάς Ηπείρου στον Αυτοκράτορα Λέων Α΄ το 458 μετά τη δολοφονία του Πατριάρχη Αλεξανδρείας Προτέριου. Ο *Κωνσταντίνος*  με τη σειρά του υπέγραψε επιστολή από τους επισκόπους της εκκλησιαστικής επαρχίας του προς τον Πάπα Ορμίσδα σχετικά με τη χειροτονία του Ιωάννη της Νικόπολης (516). Ο *Κοσμάς* συμμετείχε στη Σύνοδο της Κωνσταντινούπολης του 869 η οποία καταδίκασε τον πατριάρχη Φώτιο. Οι επίσκοποι δεν είναι πλέον γνωστοί από τα τέλη του 11ου αιώνα, όταν η επισκοπή μετακινήθηκε και πήρε το όνομα της Δρυνόπολης στις βυζαντινές πηγές.

Σήμερα η Αδριανούπολη της Ηπείρου είναι μια τιμητική επισκοπή της Καθολικής Εκκλησίας. η έδρα είναι κενή από τις 10 Απριλίου 1964.

## Βυζαντινοί Επίσκοποι
* Ευτύχιος † (πριν το 449 - μετά το 451)
* Υπάτιος † (αναφέρεται στο 458)
* Κωνσταντίνος † (αναφέρεται στο 516)
* Κοσμάς † (αναφέρεται στο 869)

## Τιμητικοί καθολικοί επίσκοποι
* Γιόσεφ Freusberg † (12 Απριλίου 1953 - 10 Απριλίου 1964)

## Παραπομπές


## Πηγές
* Pius Bonifacius Gams, ''Series episcoporum Ecclesiae Catholicae'', Leipzig 1931, p.&nbsp;430
* Michel Lequien, ''Oriens christianus in quatuor Patriarchatus digestus'', Parigi 1740, Tomo II, coll. 141-142
* La sede titolare nel sito di www.catholic-hierarchy.org
* La sede titolare nel sito di www.gcatholic.org

Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Πρώην επισκοπές της Ρωμαιοκαθολικής εκκλησίας
Κατηγορία:Καθολικές τιμητικές επισκοπές της Ευρώπης
Βουλευτικές εκλογές 2020 στη Βολιβία

Στις 18 Οκτωβρίου 2020 διεξήχθησαν **πρόωρες γενικές εκλογές στη Βολιβία**, για να εκλεγεί ο Πρόεδρος, ο Αντιπρόεδρος και τα μέλη του Βολιβιανού Κοινοβουλίου. 

Οι εκλογές έγιναν πρόωρα επειδή από τις περσινές εκλογές, της 20ης Οκτωβρίου 2019, προέκυψαν ατελέσφορα αποτελέσματα που οδήγησαν σε μία παρατεταμένη περίοδο πολιτικής κρίσης και διαμαρτυριών. Θα διεξάγονταν νωρίτερα, γύρω στις 3 Μαΐου, αλλά καθυστέρησαν λόγω της πανδημίας κορονοϊού.

Ο Λουίς Άρσε κέρδισε από τον πρώτο γύρο συγκεντρώνοντας πάνω από 50% των ψήφων, και ορκίστηκε ως ο νέος Πρόεδρος της Βολιβίας στις 8 Νοεμβρίου 2020.

## Εκλογικό σύστημα

### Προεδρικές εκλογές
Η εκλογή του Προέδρου γίνεται με πλειοψηφικό σύστημα δύο γύρων, για πενταετή θητεία. Ο υποψήφιος για να ανακηρυχτεί νικητής από τον πρώτο γύρο πρέπει να εξασφαλίσει την απόλυτη πλειοψηφία, δηλαδή είτε να συγκεντρώσει το 50% των ψήφων ή να έχει πάνω από 40% των ψήφων και προβάδισμα 10 ποσοστιαίων μονάδων από τους αντιπάλους του. Αν κανένας υποψήφιος δεν ικανοποιεί τα κριτήρια από τον πρώτο γύρο, τότε διεξάγεται δεύτερος γύρος, εντός διαστήματος 60 ημερών, στον οποίο αναμετρώνται οι δύο επικρατέστεροι υποψήφιοι του πρώτου γύρου.

### Βουλευτικές εκλογές
Η Βουλή των Αντιπροσώπων (κάτω βουλή) του Βολιβιανού Κοινοβουλίου αποτελείται από 130 μέλη:

* τα 63 μέλη θα εκλεγούν με απλό πλειοψηφικό σύστημα από ισάριθμες μονοεδρικές εκλογικές περιφέρειες, 
* τα 60 μέλη θα εκλεγούν με αναλογική εκπροσώπηση από 9 πολυεδρικές περιφέρειες. 
* οι 7 έδρες προορίζονται για τους εκπροσώπους των εθνικών μειονοτήτων που ζουν στη χώρα.

Η Γερουσία (άνω βουλή) αποτελείται από 36 μέλη που θα εκλεγούν από 9 τετραεδρικές εκλογικές περιφέρειες. 

## Υποψήφιοι

### Σοσιαλιστικό Κίνημα – Λουίς Άρσε

### Πολιτική Κοινότητα – Κάρλος Μέσα

### Συμμαχία Πιστεύουμε – Λούις Καμάτσο

## Δημοσκοπήσεις
Από τις αρχές του χρόνου έχουν γίνει πολυάριθμες δημοσκοπήσεις στις οποίες οι εκλογείς ρωτήθηκαν ποιόν από τους υποψήφιους θα ψηφίσουν.

## Αποτελέσματα
Τα exit polls συμφωνούν με τη γρήγορη καταμέτρηση, δίνοντας ποσοστά περίπου 53% στον Άρσε και 31% στον Μέσα. Η μεταβατική πρόεδρος Άνιες αποδέχτηκε τη νίκη του πρώτου, εν αναμονή των επίσημων αποτελεσμάτων.
### Προεδρικές εκλογές

### Βουλευτικές εκλογές

### Αποτελέσματα ανά περιφέρεια

## Παραπομπές


2020
Κατηγορία:Εκλογές του 2020
Διονύσιος της Ινδίας

Ο **Διούσιος** ο *Σωτήρ* ήταν Ινδο-Έλληνας βασιλιάς στην περιοχή του ανατολικού Παντζάμπ. 

## Βασιλεία
Σύμφωνα με τον Όσμπυντ Μποπεαράχτσι, βασίλευσε π. το 65–55 π.Χ. και κληρονόμησε τα ανατολικά τμήματα του βασιλείου του σημαντικού προκατόχου του ηγεμόνα Απολλοδότου Β΄. Οι δύο βασιλείς μοιράζονται το ίδιο επίθετο και χρησιμοποιούν την ίδια οπίσθια όψη της μαχόμενης (*παλλάδας*) Αθηνάς και φαίνεται εύλογο ότι είχαν στενή σχέση, αλλά οι σχέσεις μεταξύ των τελευταίων Ινδο-Ελλήνων βασιλέων παραμένουν αβέβαιες, καθώς οι μόνες πηγές πληροφοριών είναι τα διασωθέντα νομίσματά τους. Ο R.C. Senior τον χρονολογεί δέκα χρόνια αργότερα.

Προηγούμενοι επιστήμονες, όπως ο καθηγητής Αχμάντ Χασάν Ντανί, έχουν χρονολογήσει τον Διονύσιο πολύ νωρίτερα, μεταξύ των ετών 115 και 100 π.Χ., καθιστώντας τον κυβερνήτη των κοιλάδων Σουάτ και Ντιρ και τον αδύναμο διάδοχο του Πολυξένου.

Ο Διονύσιος πιέστηκε πιθανότατα από τις εισβολές των Ινδο-Σκυθών και έπρεπε επίσης να αντιμετωπίσει τον Ιππόστρατο, έναν σημαντικό βασιλιά, που είχε κληρονομήσει το δυτικό τμήμα του βασιλείου του Απόλλωνα.

Το όνομα του Διονύσιου απηχεί τον Ολυμπιακό θεό κρασιού Διόνυσο, ο οποίος σύμφωνα με την ελληνική μυθολογία ήταν επίσης αρχαίος βασιλιάς της Ινδίας.

## Νομίσματα του Διονύσιου
μικρογραφία|Νομίσματα του Διονύσιου.
Ο Διονύσιος ήταν ο πρώτος στη σειρά των ύστερων βασιλέων, που εξέδωσαν μόνο αργυρές δραχμές αλλά όχι τετράδραχμα, κάτι που πιθανότατα οφείλεται στους περιορισμένους πόρους του. Στην εμπρόσθια όψη των νομισμάτων του βρίσκεται ένα πορτραίτο του βασιλιά με διάδημα, με την αλκίδημο/παλλάδα/μαχόμενη Αθηνά στο πίσω μέρος.

Έκοψε επίσης χάλκινα νομίσματα με τον Απόλλωνα στο πίσω μέρος και έναν τρίποδα στην πίσω όψη. Και οι δύο αυτοί τύποι κληρονομήθηκαν από τον Απολλόδοτο Β΄. Η ποιότητα των πορτραίτων είναι κατώτερη από εκείνη των περισσότερων από τους παλαιότερους βασιλείς. Σύμφωνα με τον Μποπεαράχτσι, ο Διονύσιος κληρονόμησε μόνο τους κατώτερους τεχνίτες του Απολλοδότου Β΄, τον οποίο συνδέει με νομισματοκοπεία στο ανατολικό Παντζάμπ.

### Έμβλημα νομισματοκοπείου
Ένα μοναδικό νόμισμα του Διονυσίου *Σωτήρος* είναι γνωστό ότι χρησιμοποιεί το χαρακτηριστικό τετραγωνοειδές έμβλημα νομισματοκοπείου των τελευταίων Ινδο-Ελλήνων βασιλέων, μέχρι τους Απολλοφάνη, Στράτωνα Β΄ και Στράτωνα Γ΄, οι οποίοι το χρησιμοποίησαν αποκλειστικά από οποιοδήποτε άλλο.  Είναι επίσης ο πρώτος βασιλιάς, που είναι γνωστό ότι χρησιμοποίησε αυτό το έμβλημα νομισματοκοπείου, το οποίο επομένως έγινε κατά τη διάρκεια της βασιλείας του. 

## Δείτε επίσης
* Ελληνο-βακτριανό βασίλειο
* Σελευκιδική Αυτοκρατορία
* Ελληνοβουδισμός
* Ινδο-Σκύθες
* Ινδο-Παρθικό Βασίλειο
* Kushan Empire

## Σημειώσεις

## Βιβλιογραφικές αναφορές
* *Monnaies Gréco-Bactriennes et Indo-Grecques*, Osmund Bopearachchi, Bibliothèque Nationale de France.
* *The Bactrian and Indus-Greeks*, Ahmed Hasan Dani, Μουσείο Λαχόρη.
* *The Indo-Greeks Revisited and Supplemented*, AK Narain, BR Publishing Corporation.

## Εξωτερικοί σύνδεσμοι
Le Roi Dionysos Le Sauveur

Κατηγορία:Έλληνες Βασιλείς Βακτρίας & Ινδίας
Πίτσα Παπαδοπούλου

Η **Πίτσα (Καλλιόπη) Παπαδοπούλου** (Θεσσαλονίκη, 4 Μαΐου 1945) είναι Ελληνίδα λαϊκή τραγουδίστρια  με μακροχρόνια καριέρα. Έχει συνεργαστεί με τα μεγαλύτερα ονόματα της ελληνικής μουσικής, ενδεικτικά : Γιώργος Ζαμπέτας, Τόλης Βοσκόπουλος, Αντώνης Βαρδής, Βίκυ Μοσχολιού, Αντώνης Ρεπάνης, Τάκης Μουσαφίρης, Στέλιος Καζαντζίδης.

## Πρώτα χρόνια
Η Πίτσα Παπαδοπούλου γεννήθηκε στη Θεσσαλονίκη με καταγωγή από τον Πόντο της Μικράς Ασίας με τους γονείς της να έρχονται πρόσφυγες στην Ελλάδα το 1922. Η οικογένεια έφυγε από τη Θεσσαλονίκη το 1961 και εγκαταστάθηκε στην Αθήνα, καθώς ο μεγαλύτερος της αδερφός (και πατέρας της επίσης τραγουδίστριας Λένας Παπαδοπούλου) ήθελε να δοκιμάσει την τύχη του στο τραγούδι.

## Καριέρα
Στην Αθήνα ο αδερφός της Πίτσας γνώρισε τον μαέστρο Στέλιο Χρυσίνη, ο οποίος συνεργαζόταν με τον Στράτο Παγιουμτζή, όπου και αυτός με την σειρά του τον σύστησε στον Ζαμπέτα. Η ίδια έχει δηλώσει:
 Την δεκαετία του 1970 άρχισε να συνεργάζεται στα νυχτερινά κέντρα με μεγάλα ονόματα της εποχής όπως ο Τόλης Βοσκόπουλος, η Βίκυ Μοσχολιού, η Πόλυ Πάνου, η Τζένη Βάνου και η Ρίτα Σακελλαρίου.

Η πρώτη της δισκογραφική επιτυχία ήρθε το 1980 με το Album «Τι αγάπη Θεέ μου» και πούλησε περισσότερα από 60.000 αντίτυπα, ενώ η γνωριμία και συνεργασία της με τον συνθέτη Τάκη Μουσαφίρη στις αρχές τις δεκαετίας του 1980 αποτέλεσε σημαντικό βήμα για την καθιέρωση της στην μουσική βιομηχανία, κάνοντας μεταξύ άλλων και την μεγάλη επιτυχία «Θα Τα Βροντήξω» (1983).
Το 1987 συνεργάστηκε με τον Αντώνη Βαρδή στον δίσκο «Άνευ Όρων» ο οποίος περιείχε τη μεγάλη επιτυχία «Μη Μιλάς» σε στίχους Γιάννη Πάριου.

Στις μεγάλες επιτυχίες της συγκαταλέγονται τα τραγούδια: «Θυσιάστηκα» (1984)
σε στίχους Χάρη Ροδίτη και μουσική Αντώνη Ρεπάνη, «Γκρέμισ’ τα» (1986)
σε στίχους Λάκη Τσώλη και μουσική Κώστα Σούκα και «Θα κάνω ό,τι μου αρέσει» (1990) σε στίχους Ανδρέα Σπυρόπουλου και μουσική Παναγιώτη Στεργίου.

## Δισκογραφία
### LP, Album
* 1972 – Ο καινούριος δίσκος
* 1977 – Πίτσα Παπαδοπούλου 
* 1980 – Τί Αγάπη Θεέ Μου 
* 1981 – Χρώματα
* 1982 – Εγώ Θάμαι Για Σένα
* 1983 – Τα Λαϊκά Που Αγαπήθηκαν
* 1983 – Τα Παράπονα
* 1984 – Τραγούδια Αγάπης
* 1985 – Οι Δρόμοι Της Αγάπης
* 1986 – Αργά Τη Νύχτα
* 1987 – Άνευ Όρων
* 1988 – Σήμερα
* 1988 – Δεν Μετανιώνω
* 1989 – Μόνο Για Σένα
* 1990 – Στιγμές
* 1991 – Λατρεία
* 1992 – Νόμιζες
* 1993 – Όσα Αγαπάω
* 1994 – Με Τα Μάτια Κλειστά
* 1996 – Απαγορευμένο Όνειρο
* 1998 – Μια Αγάπη Φτάνει
* 2004 – Δυο Δρόμοι Δυο Φεγγάρια (με Ελένη Βιτάλη)
* 2005 – Σεβντάς
* 2006 – Του Θανατά Σ’ Αγάπησα
* 2006 – Όσα Αγαπώ
* 2007 – Θυσιάστηκα
* 2008 – Τα 1970 πρώτα λαϊκά
* 2010 – Να ‘χε Καρδιά Η Μοναξιά
* 2018 – Αγάπες μου παλιές
 
### Singles & EPs
* 2013 – Λάθος
* 2020 – Το παραδέχομαι
* 2020 – Μύριαμ η Αρμένισσα

## Παραπομπές

## Εξωτερικοί σύνδεσμοι
* Η 
* 

Κατηγορία:Ελληνίδες τραγουδίστριες
Κατηγορία:Λαϊκοί τραγουδιστές
Κωνσταντίνος της Γκαέτα

ο **Κωνσταντίνος της Γκαετα**  (Costantino di Gaeta) ηταν βυζαντινός ύπατος και Κυβερνήτης της Γκαέτα, η βυζαντινή Γκαέτας, την περίοδο 839-866, υποτελής του Βυζαντινού αυτοκράτορα έδαφος της αυτοκρατορίας κι αρχικά του Δουκάτου της Νάπολης. Λόγω και της απόστασης από την Κωνσταντινούπολη δρούσε αυτόνομα.

Ανήκε στην οικογένεια του Ανατόλιουκαι την Οικογένεια Γκαετάνι, πατέρας του ήταν ο Κόμης Ανατόλιος.  Σύμφωνα με ένα έγγραφο, ο Λομβαρδός Ατενόλφο κόμης της Σέσσα εκχώρησε τα εδάφη του που βρίσκονταν στα σύνορα του Δουκάτου με τη Σέσσα σαν δωρεά στον Κωνσταντίνο κι αυτός έπειτα τα κληρονόμησε στον γιο του Μαρίνο. 

Από ένα έγγραφο με ημερομηνία 839 και ένα παρόμοιο με ημερομηνία 866, φαίνεται ότι ο Κωνσταντίνος είχε κάνει τον γιο του Μαρίνο Α΄ συνκυβερνήτη, επίσης με τον τίτλο του υπάτου. Από το 866 ο Κωνσταντίνος και ο Μαρίνος δεν εμφανίζονται σε έγγραφα ξαφνικά, έτσι ώστε να υποδηλώνουν ότι είχαν αποβληθεί βίαια από τον διάδοχό τους Ντοκιμπίλι Α΄.

## Παραπομπές


## Πηγές

* 
* 
* 
* 

Κατηγορία:Δούκες της Γκαέτα
Κατηγορία:Βυζαντινοί κυβερνήτες της Γκαέτα
Κατηγορία:Βυζαντινοί του 9ου αιώνα
Κατηγορία:Οίκος Γκαετάνι
Κατηγορία:Βυζαντινοί ύπατοι
Game Freak

Η **Game Freak Co., Ltd.** είναι ιαπωνική εταιρεία ανάπτυξης βιντεοπαιχνιδιών, που περισσότερο είναι γνωστή για τη δουλειά της στη σειρά *[[Pokémon (σειρά βιντεοπαιχνιδιών)|Pokémon]]*, της Nintendo. 

## Ιστορία
thumb|upright=1|left|Εξώφυλλα του περιοδικού ''Game Freak''.
Η εταιρεία, αρχικά, ήταν η εκδοτική του περιοδικού *Game Freak*, το οποίο είχε θέμα τα βιντεοπαιχνίδια. Ιδρύθηκε από τους Κεν Σουγκιμόρι και Σατόσι Τατζίρι, ο οποίος έγραφε (κάνοντας και το editing) εκεί υπό το ψευδώνυμο *Game Freak*, και με τον πρώτο να κάνει την εικονογράφηση. Το περιοδικό κυκλοφόρησε κάπου στη δεκαετία του 1980. Ο Τατζίρι, χρησιμοποιώντας αυτό το ψευδώνυμο έγραφε και στα περιοδικά *Family Computer Magazine* και *Famicom Tsūshin*.

Στις 26 Απριλίου 1989, οι Τατζίρι, Σουγκιμόρι και Τζουνίτσι Μασούντα ίδρυσαν υπό την ονομασία Game Freak μία νέα εταιρεία ανάπτυξης βιντεοπαιχνιδιών. Το πρώτο παιχνίδι που ανέπτυξε ήταν το *Quinty* για την κονσόλα Nintendo Entertainment System, το οποίο άνηκε στο είδος action και puzzle, κυκλοφορώντας, λίγο αργότερα, και στη Βόρεια Αμερική ως *Mendel Palace*. Παρόλα αυτά, η μεγάλη επιτυχία της εταιρείας ήρθε το 1996, όταν κυκλοφόρησε τα πρώτα παιχνίδια της σειράς *[[Pokémon (σειρά βιντεοπαιχνιδιών)|Pokémon]]*, το οποίο στην Ιαπωνία είχαν την ονομασία *Pocket Monsters*. Κατόπιν ανέπτυξε και τα υπόλοιπα παιχνίδια της σειράς, τα οποίο κυκλοφόρησαν από τη Nintendo και τη The Pokémon Company σε όλον τον κόσμο.

Τον Οκτώβριο του 2015, η εταιρεία εξαγόρασε την Koa Games, μία εταιρεία ανάπτυξης για κινητά τηλέφωνα. 

Τον Μάιο του 2019, ο διευθυντής της εταιρείας Μασαγιούκι Ονοούε είπε ότι πλέον η εταιρεία έχει ως μέλημα της την ανάπτυξη νέων πρωτότυπων παιχνιδιών, ώστε να αποκτήσει εμπειρία το προσωπικό. Η Game Freak, επίσης, έχει κι ένα πρότζεκτ ονόματι Gear Project, το οποίο επιτρέπει σε νέους σχεδιαστές να μοιραστούν μαζί της τα σχέδια τους και με όλη αυτή τη διαδικασία να καταλήγουν να κυκλοφορήσουν μερικά παιχνίδια κατά το παρελθόν: *[[HarmoKnight]]*, *[[Tembo the Badass Elephant]]*, *Pocket Card Jockey* και *Giga Wrecker*. 

Τον Φεβρουάριο του 2020, η εταιρεία μεταφέρθηκε σε πολύ μεγαλύτερα γραφεία στο Τόκυο από τη Nintendo, η οποία είχε ξεκινήσει σχεδιασμό, ώστε να μεταφέρει ακόμα τέσσερις θυγατρικές της σε άλλα κτίρια. Μετά από αυτήν την μετακίνηση, η εταιρεία στεγάζεται μαζί με τις εταιρείες  Nintendo EPD Tokyo, Nintendo PTD Tokyo, HAL Laboratory και 1-Up Studio.

## Βιντεοπαιχνίδια

## Παραπομπές


## Εξωτερικοί σύνδεσμοι
* Game Freak at IGN 

*
Κατηγορία:Επιχειρήσεις της Ιαπωνίας
Κατηγορία:Εταιρείες λογισμικού
Κατηγορία:Εταιρείες βιντεοπαιχνιδιών της Ιαπωνίας
Κατηγορία:Pokémon
Κατηγορία:Εταιρείες ανάπτυξης βιντεοπαιχνιδιών
Μαρίνος Α΄ της Γκαέτα

Ο **Μαρίνος**  (Marino) ήταν βυζαντινός ύπατος  και Κυβερνήτης της Γκαέτα, η βυζαντινή Γαέτα, την περίοδο 839-866 , υποτελής του Βυζαντινού αυτοκράτορα.

Ανήκε στην οικογένεια του Ανατόλιου, και την Οικογένεια Γκαετάνι, παππούς του ήταν ο Κόμης Ανατόλιος και πατέρας του ο Κωνσταντίνος.

Από δύο έγγραφα με ημερομηνία 839 και 866 αναφέρεται ότι ήταν συνκυβερνήτης μαζί με τον πατέρα του. Από το 866 ο Κωνσταντίνος και ο Μαρίνος δεν εμφανίζονται σε έγγραφα ξαφνικά, έτσι ώστε να υποδηλώνεται ότι εκδιώχτηκαν βίαια από τον διάδοχό τους Ντοκιμπίλι Α΄. Γιος του ήταν ο Κάμπουλος.

## Παραπομπές


## Πηγές
* 
* 
* 
* *[http://fmg.ac/Projects/MedLands/SOUTHERN%20ITALY,%20PRE-NORMAN.htm#_Toc213228815 Southern Italy - Chapter 6. GAETA]*, Charles Cawley, 2008, Foundation for Medieval Genealogy, 

Κατηγορία:Δούκες της Γκαέτα
Κατηγορία:Βυζαντινοί κυβερνήτες της Γκαέτα
Κατηγορία:Βυζαντινοί του 9ου αιώνα
Κατηγορία:Οίκος Γκαετάνι
Κατηγορία:Βυζαντινοί ύπατοι
Ντόμινικ Κάλβερτ-Λιούιν

Ο **Ντόμινικ Κάλβερτ-Λιούιν** (*Dominic Calvert-Lewin*, 16 Μαρτίου 1997) είναι Άγγλος ποδοσφαιριστής ο οποίος αγωνίζεται ως επιθετικός για λογαριασμό της Λιντς Γιουνάιτεντ και της εθνικής ομάδας της Αγγλίας.

Ο Κάλβερτ-Λιούιν ξεκίνησε την καριέρα του από την Σέφιλντ Γιουνάιτεντ και ξεκίνησε την καριέρα του ως δανεικός στη Στέιλιμπριτζ Σέλτικ τον Δεκέμβριο του 2014. Το πρώτο μισό της σαιζόν 2015–16 το πέρασε δανεικός στη Νορθάμπτον Τάουν στη Λιγκ 2 και τον Αύγουστο του 2016 αποκτήθηκε από την Έβερτον για 1,5 εκατομμύριο λίρες. Τις 2 Σεπτεμβρίου 2019 συμπλήρωσε 100 αγώνες με την Έβερτον. Τις 6 Μαρτίου 2020, όταν είχε σημειώσει 15 γκολ σε 31 αγώνες στη σαιζόν υπέγραψε νέο συμβόλαιο με την Έβερτον. Κατά την έναρξη της επόμενης σαιζόν σημείωσε δύο χατ-τρικ το Σεπτέμβριο και ανακηρύχθηκε παίκτης του μήνα.

Ο Κάλβερτ-Λιούιν ήταν μέλος της εθνικής Αγγλίας Κ-20 η οποία κατέκτησε το παγκόσμιο κύπελλο 2017, σκοράροντας στον τελικό. Πραγματοποίησε το ντεμπούτο του με την εθνική αντρών τον Οκτώβριο του 2020 σε φιλικό αγώνα εναντίον της Ουαλίας, σκοράροντας μάλιστα.

## Παραπομπές


Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Νορθάμπτον Τάουν
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Έβερτον
Κατηγορία:Ποδοσφαιριστές Λιντς Γιουνάιτεντ
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Ευρωπαϊκού Πρωταθλήματος 2020
Light of the Seven

To "**Light of the Seven**" είναι ένα ορχηστρικό τραγούδι για πιάνο του 2016, σε σύνθεση Ραμίν Τζάβαντι. Το κομμάτι συμπεριλήφθηκε στο soundtrack της τηλεοπτικής σειράς του HBO, *[[Game of Thrones]]*, το οποίο για πρώτη φορά παρουσιάστηκε στο φινάλε επεισόδιο της έκτης σεζόν. Το εν λόγω κομμάτι είναι το πρώτο που γράφτηκε σε πιάνο και ακούστηκε στο *Game of Thrones*. Επίσης, υπήρξε υποψήφιο από τον International Film Music Critics Association, στην κατηγορία Καλύτερης Μουσικής της Χρονιάς για Ταινία. 

Το κομμάτι έχει περίπου διάρκεια δέκα λεπτών. Αρχικά, ο Τζαβάντι το συνέθεσε σε φόρμα πασσακάλια. Το κομμάτι έλαβε επίσης και θετικές κριτικές, αφού προσέφερε και στο ίδιο το επεισόδιο μία άλλη αίσθηση. Το κομμάτι εμφανίστηκε ελαφρώς παραλλαγμένο και στo trailer της επόμενης σεζόν (έβδομη). Το 2017, ο Τζαβάντι, το ερμήνευσε και ζωντανά, στο τουρ *Game of Thrones Live Concert Experience*. Σε ηλεκτρονική μορφή το κομμάτι κατάφερε να μπει και σε δύο charts: στα γαλλικά *SNEP* και στα ουγγρικά *Single Top 40*, καταλαμβάνοντας τη 32η και 9η θέση αντίστοιχα.

## Δείτε επίσης
* Game of Thrones Theme

## Παραπομπές


## Εξωτερικοί σύνδεσμοι
* Παρτιτούρα του Light of the Seven

Κατηγορία:Game of Thrones
Κατηγορία:Συνθέσεις του 2016
Κατηγορία:Singles της WaterTowerMusic
Κατηγορία:Τραγούδια του 2016
Σοφία φον Ντένχοφ

Η **Σοφία φον Ντάνχοφ** (*Sophie von Dönhoff*, γεννημένη ως Σοφία Φρειδερίκη Ιουλιανή *Sophie Friederike Juliane*, 17 Οκτωβρίου 1768 - 28 Ιανουαρίου 1838) ήταν Γερμανίδα αυλικός, Κυρία Επί Των Τιμών της Βασίλισσας Φρειδερίκης Λουίζας και η μοργανατική σύζυγος του Βασιλιά Φρειδερίκου Γουλιέλμου Β΄ της Πρωσίας.

## Βιογραφία
Γεννήθηκε στις 17 Οκτωβρίου 1768 στην Ανατολική Πρωσία, και ήταν κόρη του Φρειδερίκου Γουλιέλμου φον Ντάνχοφ και της Άννας Σοφίας φον Λάνγκερμαν.

Περιγράφεται ως ταλαντούχα πιανίστα και τραγουδίστρια, θαυμάζονταν για την ελκυστική της ομορφιά. Τράβηξε την προσοχή του βασιλιά λίγο μετά το θάνατο της Ιουλίας φον Φος, και επέμεινε στους ίδιους όρους με την προκάτοχό της, δηλαδή τη συγκατάθεση της βασίλισσας για έναν «μοργανατικό γάμο» και μια προίκα. 

Παντρεύτηκαν στις 11 Απριλίου 1790 στο Παλάτι Σαρλότενμπουργκ. Μαζί απέκτησαν δύο παιδιά:
*τον Φρειδερίκο Γουλιέλμο (1792-1850), παντρεύτηκε την Ματθίλδη Αουρόρα Μάσενμπαχ. Απέκτησαν 8 παιδιά.
*την Σοφία *Ιουλία* (1793-1848), παντρεύτηκε τον Φρειδερίκο Φερδινάνδο του Άνχαλτ-Κέτεν. Δεν απέκτησαν παιδιά.

Σε αντίθεση με την Ιουλία φον Φος, η οποία είχε συμπεριφερθεί με διακριτική ευγένεια, η Σοφία ήταν μια τυχάρπαστη, υπερόπτης και θρασύς προσωπικότητα που προσπάθησε να αντιμετωπιστεί σαν βασίλισσα και όχι ως μοργανατική σύζυγος απαιτώντας όλοι στην αυλή να της δώσουν προτεραιότητα.

Προσπάθησε επίσης να επηρεάσει τον βασιλιά εναντίον της Βιλελμίνης φον Λίχτεναου και του Επισκόπου Βέρντερ και να συμμετάσχει στις υποθέσεις του κράτους, συμβουλεύοντάς τον να μην συμμετάσχει στον πόλεμο εναντίον της Γαλλίας, απειλώντας ότι θα τον παρατούσε εντελώς, αν μπήκε με μια τέτοια τόσο σημαντική και δύσκολη επιχείρηση, όπως αυτή της εισβολής στη Γαλλία. 

Ο βασιλιάς, ωστόσο, την συμβούλεψε να αποφύγει την πολιτική, απωθήθηκε από την ιδιοσυγκρασία της και άρχισε να την παραμελεί, γεγονός που την έκανε να αντιδράσει με μεγαλύτερη οργή. Τελικά μετά απείρες απειλές και προκλήσεις, το ζευγάρι χωρίστηκε το 1792. Το 1805, η Σοφία αγόρασε ένα αγρόκτημα, στο Όμπερμπαρνιμ, όπου έζησε το υπόλοιπο της ζωής της.

Πέθανε στις 28 Ιανουαρίου 1838 στο Μπίρμπαουμ του Βρανδεμβούργου σε ηλικία 69 ετών.

## Παραπομπές
* Chronik des Dorfes Beerbaum 
* Jörg Kirschstein: Kurzbiographie 
* http://www.frauenorte-brandenburg.de/index.php?article_id=76
* http://www.frauenorte-brandenburg.de/files/graefin_sophie_juliane_von_doenhoff_und_ihre_nachkommen_in_beerbaum.pdf  Das dort abgebildete Porträt ist nach neuen Erkenntnissen das richtige von Sophie Juliane Friederike Gräfin von Dönhoff.


Κατηγορία:Κυρίες Επί Των Τιμών
Κατηγορία:Φρειδερίκος Γουλιέλμος Β΄ της Πρωσίας
Μαρία Τερέζα Βέρα

Η **Μαρία Τερέζα Βέρα** (ισπ. *María Teresa Vera*, 1895 - 1965) υπήρξε κουβανή τραγουδίστρια, μουσικός και συνθέτης, από τις πιο φημισμένες της κουβανικής μουσικής τρόβα.

## Καριέρα
Ξεκίνησε την καριέρα της ως τραγουδίστρια το 1911 σε θέατρο όπου τραγούδησε την criolla *Μερσέντες* του Μανουέλ Κορόνα. Κιθάρα πρωτοέμαθε από τον καπνεργάτη Χοσέ Ντιάζ, και μετά από τον Μανουέλ Κορόνα, παίρνοντας μαθήματα στην πρώτη και δεύτερη κιθάρα (λα κουάρτα), αλλά στη σύνθεσης.

Τραγούδησε ντουέτο με τον Ραφαέλ Ζακίρα από το 1916 &#x2013; 1924, μέχρι που ο τελευταίος ασθένησε βαριά και πέθανε. Είχαν κάνει πάνω από εκατό ηχογραφήσεις μαζί στη Νέα Υόρκη, από τις οποίες λίγες μόνο σώζονται. Στη συνέχεια συνάντησε τον Carlos Godinez, έναν συνθέτη που της δίδαξε πολλά για την κιθάρα. Η φιλία κράτησε μέχρι το θάνατό του το 1950.

Δημιούργησε το Sexteto Occidente το 1925 με τον Miguel García ως πρώτη φωνή, clavé και διευθυντή, τον Ignacio Piñeiro στο μπάσο, τον Julio Torres Biart στα tres, τον Manuel Reinoso στα μπόνγκο και τον Francisco Sánchez στις μαράκες.

Συνεργάστηκε με τον Lorenzo Hierrezuelo ως ντουέτο το 1935 και αυτό το ντουέτο κράτησε για 27 χρόνια, αν και ο Ιερρεζουέλο συνεργαζόταν και με τον Κομπάι Σεγούντο και με τους *[[Los Compadres]]*.

Μία από τις καλύτερες συνθέσεις της, η habanera *Veinte años*,  έχει εκτελεστεί από αρκετούς Κουβανούς καλλιτέχνες. *Solo pienso en ti,* μπολερό είναι επίσης γνωστή σύνθεσή της. Το 1945 ανατέθηκε στο Circuito CMQ για το ραδιοφωνικό πρόγραμμα *Cosas de Ayer* . Στη δεκαετία του 1950, εμφανίστηκε στο τηλεοπτικό πρόγραμμα *El Casino de la Alegría* και στη δεκαετία του 1960 έλαβε δημόσια αφιερώματα για τη συνταξιοδότησή της το 1962.

Απεβίωσε στις 17 Δεκεμβρίου 1965 στην Αβάνα.

## Παραπομπές


## Εξωτερικοί σύνδεσμοι
* 

Κατηγορία:Κουβανοί τραγουδιστές
Κατηγορία:Κουβανοί μουσικοί
Άγιος Θεόδωρος Καρδίτσας

Ο ***Άγιος Θεόδωρος*** είναι οικισμός του νομού Καρδίτσης και Τοπική Κοινότητα της Δημοτικής Κοινότητας Κάμπου η οποία ανήκει στον Δήμος Καρδίτσας που βρίσκεται στην Περιφερειακή Ενότητα Καρδίτσας της Περιφέρειας Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης».

Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, ο Άγιος Θεόδωρος ανήκε στο Τοπικό Διαμέρισμα Αγίου Θεοδώρου, του πρώην Δήμου Κάμπου του Νομού Καρδίτσης.

## Ιστορικό
Σύμφωνα με το ΦΕΚ 261Α - 31/08/1912 ο οικισμός ονομαζόταν «Καπουτσέ» ή «Καπτσί» και υπάγονταν στον Νομό Τρικάλων όπου και αποσπάστηκε από τον δήμο Καρδίτσας και ορίστηκε ως έδρα της κοινότητας «Καπουτσέ». Το 1927 σύμφωνα με το ΦΕΚ 306Α - 22/12/1927 ο οικισμός «Καπουτσέ» μετονομάζεται σε Άγιος Θεόδωρος και η κοινότητα μετονομάζεται σε κοινότητα Αγίου Θεοδώρου. Το 1944 σύμφωνα με το ΦΕΚ 82Α - 13/04/1944 η κοινότητα Αγίου Θεοδώρου αποσπάται από το νομό Τρικάλων και υπάγεται στο νομό Καρδίτσης. Το 1997 σύμφωνα με το ΦΕΚ 244Α - 04/12/1997 ο οικισμός Άγιος Θεόδωρος αποσπάται από την κοινότητα του Αγίου Θεοδώρου και προσαρτάται στο δήμο Κάμπου και η κοινότητα καταργείται.

## Αξιοθέατα
Ανατολικά του οικισμού Αγίου Θεοδώρου και σε απόσταση 500μ., μέσα στην έκταση του νεκροταφείου της αρχαίας πόλης του Κιερίου βρίσκεται ένας θολωτός τάφος, ο οποίος καλύπτεται με τύμβο και είναι ορατός από αρκετή απόσταση. Η κατασκευή του τάφου και η χρήση του χρονολογούνται από το 10ο έως
και τον 8ο αιώνα π.Χ. Ο θολωτός τάφος του Αγίου Θεοδώρου είναι επισκέψιμος αρχαιολογικός χώρος.

## Αθλητικοί σύλλογοι
Ο Α.Ο Αετός Αγίου Θεοδώρου ιδρύθηκε στις 19 Φεβρουαρίου του 1976 και είναι ένα από τα πιο ιστορικά ερασιτεχνικά σωματεία της Καρδίτσας. Κατά την δεκαετία του '90 η ομάδα του Αετού πραγματοποίησε τις μεγαλύτερες επιτυχίες της με αποκορύφωμα την σεζόν 97-98 όπου βρέθηκε μια ανάσα από την άνοδο στην Δ' Εθνική κατηγορία. Στους αγώνες μπαράζ που έγιναν για την ανόδο αποκλείστηκε στα ημιτελικά από την ομάδα του Ερμή Μαυραχάδων καθώς ηττήθηκε στο πρώτο παιχνίδι εντός έδρας με 1-6 και στον επαναληπτικό κέρδισε με 0-2 στην έδρα των Μαυραχάδων.

## Γεωγραφία
Ο Άγιος Θεόδωρος έχει υψόμετρο 105 μέτρα από την επιφάνεια της θάλασσας, σε γεωγραφικό πλάτος 39.369148 και γεωγραφικό μήκος 22.003671. και βρίσκεται 8 χλμ. ανατολικά της πόλης της Καρδίτσας. Νοτιοδυτικά συνορεύει με τον οικισμό Σταυρό, βόρεια με τον οικισμό Γοργοβίτες και δυτικά με τον οικισμό Πρόδρομος.

## Πληθυσμός
Κατά την τελευταία απογραφή του 2011 ο Άγιος Θεόδωρος είχε πληθυσμό 682 κάτοικοι σημειώνοντας μείωση κατά 21% από την προηγούμενη απογραφή του 2001 όπου είχε 858 κάτοικοι.

## Παραπομπές


Κατηγορία:Δήμος Καρδίτσας
Κατηγορία:Χωριά της περιφερειακής ενότητας Καρδίτσας
Τζουνίτσι Μασούντα

Ο **Τζουνίτσι Μασούντα** (ιαπωνικά: 増田 順, 12 Ιανουαρίου 1968) είναι Ιάπωνας συνθέτης μουσικής βιντεοπαιχνιδιών, τραγουδιστής, τρομπονίστας και σκηνοθέτης, σχεδιαστής, παραγωγός βιντεοπαιχνιδιών, περισσότερο γνωστός για τη δουλειά του στο franchise του *[[Pokémon]]*. Είναι, επίσης, μέλος του διοικητικού συμβουλίου της Game Freak, στην οποία εργάζεται από το 1989, καθώς επίσης κι ένας εκ των ιδρυτών της, μαζί με τους Σατόσι Τατζίρι και Κεν Σουγκιμόρι. Είναι απόφοιτος του Japan Electronics College, παίρνοντας πτυχίο στα γραφικά υπολογιστών και στη γλώσσα προγραμματισμού C. 

Με την ανάπτυξη πολλών και νέων βιντεοπαιχνιδιών της σειράς *[[Pokémon (σειρά βιντεοπαιχνιδιών)|Pokémon]]*, ο ρόλος του Μασούντα δεν περιορίστηκε μόνο στη σύνθεση μουσικής. Αρχής γενομένης το 2002, με τα παιχνίδια *[[Pokémon Ruby and Sapphire]]*, άρχισε να κάνει σκηνοθεσία και παραγωγή, κι έγινε ένας εκ των ατόμων που εγκρίνουν νέους χαρακτήρες μοντέλων. Ο Μασούντα ήθελε να διατηρήσει το παιχνίδι ως έχει, προσθέτοντας όμως μία ελαφριά πολυπλοκότητα. Ενώ έμεινε πιστός και στον παραδοσιακό gameplay του παιχνιδιού. Οι μουσικές του αντλούν επιρροές από μοντέρνους μουσικούς, όπως ο Ιγκόρ Στραβίνσκι και ο Ντμίτρι Σοστακόβιτς, έχοντας ως μπούσουλα και πρότυπο τις συνθέσεις της σειράς *[[Mario (franchise)|Mario]]*, ως δείγμα καλής μουσικής στα βιντεοπαιχνίδια. 

## Παραπομπές


## Εξωτερικοί σύνδεσμοι

Κατηγορία:Ιάπωνες συνθέτες
Κατηγορία:Συνθέτες βιντεοπαιχνιδιών
Κατηγορία:Ιάπωνες σκηνοθέτες βιντεοπαιχνιδιών
Κατηγορία:Ιάπωνες παραγωγοί βιντεοπαιχνιδιών
Κατηγορία:Pokémon
Σαμίρ Γκούντα

Ο **Σαμίρ Γκούντα**, γεννημένος στις 3 Μαΐου 1972 στη Μανσούρα της Αιγύπτου, είναι πρώην επαγγελματίας καλαθοσφαιριστής. Έχει ύψος 2,18 μέτρα και αγωνιζόταν στην θέση του σέντερ.

## Καριέρα
Ο Γκούντα αγωνίστηκε με την εθνική Αιγύπτου στο Μουντομπάσκετ του Καναδά το 1994, όπου συμμετείχε σε οκτώ αγώνες με 13,8 πόντους και 8,1 ριμπάουντ μέσο όρο.

Την σεζόν 1994-95 αγωνίστηκε στο Πουέρτο Ρίκο και την Πιράτας ντε Κεμπραντίγιας, με 13,0 πόντους και 10,0 ριμπάουντ ανά αγώνα σε 27 παιχνίδια. Την επόμενη σεζόν έπαιξε για πρώτη φορά στο πρωτάθλημα της Α1 με την ομάδα του Άρη, με 8,3 πόντους σε 12 ματς.

Το 1996-97 συμμετείχε και πάλι στο ελληνικό πρωτάθλημα, με την ομάδα του ΒΑΟ όντας πρώτος ριμπάουντερ και μπλοκέρ του πρωταθλήματος, ενώ το 1997-1998 κατέκτησε την έβδομη θέση με το Ηράκλειο. Την τελευταία του χρονιά στο ελληνικό πρωτάθλημα, κατετάγη όγδοος με την ομάδα του Περιστερίου.

Ακολούθησαν διάφορα περάσματα από τον Λίβανο, τα Ηνωμένα Αραβικά Εμιράτα, την Αίγυπτο και την Συρία, ενώ το 2003 αγωνίστηκε στην Τουρκία και την Φενερμπαχτσέ για δώδεκα παιχνίδια. Στην Κύπρο αγωνίστηκε στον Απόλλων Λεμεσού και τον Αχιλλέα Καϊμακλίου.

## Παραπομπές


Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Περιστερίου‎
Κατηγορία:Καλαθοσφαιριστές Απόλλωνα Λεμεσού‎
Κατηγορία:Καλαθοσφαιριστές Αχιλλέα Καϊμακλίου
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές συριακών συλλόγων‎
Κατηγορία:Καλαθοσφαιριστές λιβανέζικων συλλόγων‎
Ecstasy

Με τον όρο Ecstasy μπορεί να αφέρονται τα εξής λήματα:
* MDMA, κοινώς γνωστή ως **ecstasy** 
* Έκσταση, ταινία του 1933
Κόκκινη Εκκλησιά (Βουργαρέλι)

Η **Κόκκινη Εκκλησιά** είναι βυζαντινή εκκλησία, της οποίας η ανέγερση χρονολογείται, περίπου, στο 1280, η οποία βρίσκεται εντός του χωριού Βουργαρέλι, στην περιοχή των Τζουμέρκων, στην Ελλάδα.

Ιδρύθηκε ως καθολικό μοναστηριού από τους αδερφούς Ιωάννη και Θεόδωρο Τσιμισκή, οι οποίοι και κατείχαν τον βαθμό του πρωτοστράτωρα. Αρχικώς, η εκκλησία ήταν αφιερωμένη στη Γέννηση της Θεοτόκου, ωστόσο, έγινε γνωστή ως «Κόκκινη Εκκλησιά», λόγω του χρώματος της τοιχοποιίας της. Από ιστορικής άποψης, ήταν επίσης γνωστή ως «Παναγία Βελλάς», καθώς αποτελούσε μετόχι της Μονής Βελλάς, καθώς και ως «Βασιλομονάστηρο», λόγω της σημασίας της.

Λόγω της σημαντικής μεταξύ των δύο τους ομοιότητας, εκτιμάται πως η εκκλησία ανεγέρθηκε από την ίδια ομάδα κτιστών η οποία, επίσης, ανέλαβε την ανέγερση της Εκκλησίας της Θεοτόκου Περιβλέπτου (επίσης γνωστή ως του Αγίου Κλήμη) στην Οχρίδα, το 1295.

## Παραπομπές


Κατηγορία:Βυζαντινές εκκλησίες στην Ήπειρο
Κατηγορία:Δεσποτάτο της Ηπείρου
Μιγιώ (Αβερόν)

Το **Μιγιώ (Αβερόν)** (, ) είναι γαλλική κοινότητα που ανήκει στον νομό Αβερόν, στη διοικητική περιοχή της Οξιτανίας. Το δημωνύμιό του στα γαλλικά είναι *Millavois* (θηλυκό: *Millavoise*).

## Γεωγραφία
Το Μιγιώ (Αβερόν) βρίσκεται κοντά στον ποταμό Ταρν, στη συμβολή με τον ποταμό Ντουρμπί, στο τοπικό φυσικό πάρκο Grands Causses.

Η πόλη απέχει 641 χλμ. από το Παρίσι, 50 χλμ. από το Ροντέζ, 205 χλμ από τη Μασσαλία, 303 χλμ. από το Μπορντώ και 142 χλμ. από την Τουλούζη.

Η κοινότητα του Μιγιώ (Αβερόν) έχει έκταση 168,23 τ.χλμ. και το μέσο ύψος της είναι 379 μ. Το υψόμετρο στο κτίριο του δημαρχείου δείχνει 366 μ.

## Πληθυσμός
Ο πληθυσμός του Μιγιώ (Αβερόν) είναι 22.013 κάτοικοι (2012). Η πυκνότητα πληθυσμού είναι 130,9 κάτοικοι/τ.χλμ.

## Φωτοθήκη

Αρχείο:Mairie de Millau.JPG|Δημαρχείο του Μιγιό
Αρχείο:FR-12-Millau7.JPG|Το ποτάμι Ταρν στο Μιγιό
Αρχείο:Pont Vieux Millau.JPG|Η αρχαία γέφυρα του Μιγιό


## Αδελφοποιήσεις
Το Μιγιώ (Αβερόν) είναι αδελφοποιημένο με τις εξής πόλεις:

*  Λούγκα, Σενεγάλη (1962)
*  Μπαντ Σαλτσούφλεν, Γερμανία (1975)
*  Μπρίντλινγκτον, Ηνωμένο Βασίλειο (1992)
*  Σαγούντο, Ισπανία (2006)
*  Μόσταρ, Βοσνία και Ερζεγοβίνη (2006)
*  Μεαλιάδα, Πορτογαλία (2010)

## Δείτε επίσης
* Γέφυρα του Μιγιώ (Αβερόν)

## Παραπομπές


Κατηγορία:Κοινότητες του Αβερόν
Κατηγορία:Υπονομαρχίες της Γαλλίας
Εντ Χουάιτ

Ο **Έντουαρντ Χίγκινς Χουάιτ τζούνιορ**, γνωστός απλώς ως **Εντ Χουάιτ** (*Edward Higgins White II* ή *Ed White*, 14 Νοεμβρίου 1930 – 27 Ιανουαρίου 1967) ήταν Αμερικανός πιλότος δοκιμών, αξιωματικός της Πολεμικής Αεροπορίας και αστροναύτης της NASA.

Μετά την αποφοίτησή του από τη Στρατιωτική Ακαδημία των ΗΠΑ στο Γουέστ Πόιντ το 1952, ο Χουάιτ υπάχθηκε στο προσωπικό της 22ης Μοίρας Μαχητικών Αεροσκαφών στην Αεροπορική Βάση του Μπίτμπουργκ της τότε Δυτικής Γερμανίας. Το 1958 εγγράφηκε στο Πανεπιστήμιο του Μίσιγκαν, όπου σπούδασε αεροδιαστημική μηχανική. Στη συνέχεια μετεκπαιδεύθηκε ως πιλότος δοκιμών στην Αεροπορική Βάση Έντουαρντς, προτού υπηρετήσει ως τέτοιος στον Τομέα Αεροναυτικών Συστημάτων στην Αεροπορική Βάση Ράιτ-Πάτερσον (Οχάιο).

Ο Χουάιτ επιλέχθηκε στη δεύτερη ομάδα αστροναυτών της NASA και ήταν ο πιλότος της διαστημικής αποστολής *[[Τζέμινι 4]]*, δίπλα στον κυβερνήτη Τζέιμς ΜακΝτίβιτ. Ο Χουάιτ έγινε έτσι στις 3 Ιουνίου 1965 ο πρώτος Αμερικανός στην ιστορία που πραγματοποίησε δραστηριότητα εκτός σκάφους («περίπατο στο διάστημα»). Στη συνέχεια ορίσθηκε ως πιλότος στην πρώτη επανδρωμένη αποστολή του προγράμματος «Απόλλων», την *[[Απόλλων 1]]*. Στις 27 Ιανουαρίου 1967 απανθρακώθηκε μαζί με τους αστροναύτες Βέρτζιλ Γκρίσομ και Ρότζερ Τσάφη σε πυρκαγιά στον θάλαμο του σκάφους κατά τη διάρκεια δοκιμών πριν την εκτόξευση της αποστολής, στο Ακρωτήριο Κανάβεραλ, στη Φλόριντα. Τιμήθηκε με το Μετάλλιο Διακεκριμένης υπηρεσίας της NASA για την πτήση του στην αποστολή *[[Τζέμινι 4]]* και μεταθανατίως με το Διαστημικό Μετάλλιο Τιμής του Κογκρέσου.

## Δείτε επίσης
* Αλεξέι Λεόνοφ, ο πρώτος άνθρωπος που πραγματοποίησε «περίπατο στο διάστημα»

## Εξωτερικοί σύνδεσμοι
* Επίσημος ιστότοπος

## Παραπομπές


Κατηγορία:Αμερικανοί αστροναύτες
Κατηγορία:Μεθοδιστές